**NOTĂ DE FUNDAMENTARE**

**HOTĂRÂRE DE GUVERN**

**privind actualizarea valorii de inventar și descrierea tehnică a unor imobile aflate în domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin Centrele de transfuzie sanguină, instituții subordonate Ministerului Sănătății**

|  |
| --- |
| Proiectul propus spre aprobare nu prezintă impact asupra domeniilor social, economic și de mediu, asupra bugetului general consolidat sau asupra legislației în vigoare și intră sub incidența dispozițiilor art. 1 alin. (3) lit. a) din H.G. nr. 443/2022 pentru aprobarea instrumentului de prezentare și motivare, a structurii raportului privind implementarea actelor normative, a instrucţiunilor metodologice pentru realizarea evaluării impactului, precum şi pentru înfiinţarea Consiliului consultativ pentru evaluarea impactului actelor normative, nefiind necesară respectarea structurii prevăzute în anexa nr.1 la această hotărâre.  **Motivele emiterii actului normativ**Prin prezentul proiect de act normativ se are în vedere crearea cadrului legal pentru actualizarea valorii de inventar și descrierea tehnică a unor bunuri imobile aflate în inventarul centralizat al bunurilor din domeniul public al statului, aprobat prin HG nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare și administrarea Institutului Național de Transfuzie Sanguină ”Prof. Dr. C.T. Nicolau” prin Centrele de transfuzie sanguină, instituții subordonate Ministerului Sănătății.Instituţiile publice aflate în subordinea Ministerului Sănătății deţin în administrare bunuri din domeniul public al statului, înregistrate în anexa nr. 15 din Hotărârea Guvernului nr. 1705/ 2006 pentru aprobarea inventarului centralizat al bunurilor din domeniul public al statului, cu modificările și completările ulterioare. Institutul Național de Transfuzie Sanguină ”Prof. Dr. C.T. Nicolau” este cuprins în Lista unităţilor cu personalitate juridică aflate în subordinea Ministerului Sănătății din Anexa II la Hotărârea Guvernului nr.144/2010 privind organizarea şi funcţionarea Ministerului Sănătăţii, cu modificările și completările ulterioare. Bunurile imobile, terenuri şi clădiri în care îşi desfăşoară activitatea instituţiile publice aflate în subordinea Ministerului Sănătăţii, prevăzute în anexa nr. 2 lit. A la Hotărârea Guvernului nr. 144/2010 privind organizarea şi funcţionarea Ministerului Sănătăţii, cu modificările şi completările ulterioare, fac parte din domeniul public al statului şi sunt administrate de Ministerul Sănătăţii prin instituţiile publice din subordinea acestuia, potrivit art. 15¹ alin. (1) din Legea nr. 95/2006 privind reforma în domeniul sănătății, Republicată, cu modificările și completările ulterioare. Potrivit OMS nr. 7/10.01.1992 ”Centrele de Transfuzie Sanguină (foste Centre de Recoltare și Conservare a Sângelui) se desprind din structura spitalelor județene și se reorganizează ca unități sanitare publice cu personalitate juridică în subordinea Ministerului Sănătății”. Act în vigoare la acea dată. Patrimoniul astfel desprins fiind preluat pe bază de protocol.Institutul Național de Transfuzie Sanguină ”Prof. Dr. C.T. Nicolau” deține în subordine Centrele de transfuzie sanguină județene potrivit potrivit Legii nr. 282/2005 *privind organizarea activităţii de transfuzie sanguină, donarea de sânge şi componente sanguine de origine umană, precum şi asigurarea calităţii şi securităţii sanitare, în vederea utilizării lor terapeutice* și OMS nr. 1250/2022 *pentru reorganizarea Institutului Naţional de Hematologie Transfuzională "Prof. Dr. C.T. Nicolau" Bucureşti.*Dreptul de administrare al Institutului Național de Transfuzie Sanguină ”Prof. Dr. C.T. Nicolau” prin Centrele de transfuzie sanguină, din subordinea Ministerului Sănătății, asupra acestor bunuri imobile, rezultă totodată şi din cărțile funciare atașate la acest proiect de act normativ.  |
| Potrivit dispoziţiilor art. 288 alin. (1) din Ordonanța de urgență a Guvernului nr. 57/2019 privind Codul administrativ, cu completările ulterioare: „*Inventarul bunurilor din domeniul public al statului se întocmeşte şi se modifică, după caz, potrivit prevederilor în vigoare, de ministere sau de celelalte organe de specialitate ale administraţiei publice centrale, atât pentru bunurile aflate în administrarea acestora, cât şi pentru bunurile aflate în administrarea unităţilor din subordinea, coordonarea sau sub autoritatea acestora, precum şi de autorităţile publice autonome, şi se aprobă prin hotărâre a Guvernului*.”Urmare a efectuării măsurătorilor cadastrale, a reevaluării activelor şi a verificării conformităţii datelor înscrise în anexa nr. 15 la HG nr. 1705/2006, cu modificările și completările ulterioare, cu situaţia reală, în vederea realizării concordanţei acestora şi aplicarea corespunzătoare a prevederilor HG nr. 1176/2024 privind aprobarea *Normelor tehnice pentru întocmirea şi actualizarea inventarului bunurilor din domeniul public al statului şi ale inventarului bunurilor imobile din domeniul privat al statului*, a rezultat necesitatea actualizării anexei nr. 15 la HG nr. 1705/2006, cu modificările şi completările ulterioare, în conformitate cu documentele emise. Imobilele aflate în domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin centrele de transfuzie sanguină, instituții subordonate Ministerului Sănătății, au fost reevaluate potrivit dispozițiilor Ordonanței Guvernului nr. 81/2003 *privind reevaluarea și amortizarea activelor fixe aflate în patrimoniul instituțiilor publice* aprobată prin Legea nr. 493/2003, cu modificările și completările ulterioare, și ale Ordinul Ministrului Finanțelor Publice nr. 3471/2008 *pentru aprobarea Normelor metodologice privind reevaluarea și amortizarea activelor fixe aflate în patrimoniul instituțiilor publice*, fapt care a condus la apariția unor diferențe între valoarea reevaluată a imobilelor și valoarea lor din inventarul centralizat al bunurilor din domeniul public al statului. |
|  **Prin prezentul proiect se propune:**- **actualizarea valorii de inventar și descrierea tehnică a unor imobile, clădiri și terenuri, aflate în domeniul public al statului şi în adminstrarea Institutului Național de Transfuzie Sanguină ”Prof. Dr. C.T. Nicolau” prin Centrele de transfuzie sanguină, din subordinea Ministerului Sănătății** **Centrul de Transfuzie Sanguină Bacău / CUI: 4187263** - instituție publică cu rang de ordonator terțiar de credite, cu sediul în Str. Mărășești nr. 22, localitatea Bacău, județul Bacău, deține în administrare imobile clădiri și teren aferent, înscrise în inventarul bunurilor din domeniul public al statului cu nr. MF 39193 și întabulate în CF nr. 80769.Ca urmare a evaluării periodice a imobilelor se impune actualizarea valorii de inventar în conformitate cu documentele emise. Valoarea imobilelor a fost stabilită prin Raportul de evaluare nr. 11.4.12/16.01.2025 întocmit de către persoana autorizată Ing. Mioara Calinciuc, în sumă de 3.109.176 lei (clădiri 1.965.680 lei și teren 1.143.496).Prin adresa nr. 937/23.05.2025 unitatea sanitară declară că imobilele nu sunt supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate, precum și faptul că valorile stabilite prin raportul de evaluare nu au suferit modificări până la data prezentă**Centrul Regional de Transfuzie Sanguină Mureș/ CUI 4322947 -** instituție publică cu rang de ordonator terțiar de credite, cu sediul în Târgu Mureș, Loc. Sângeorgiu de Mureș, Str. Molter Karoly nr. 2, județul Mureș, deține în administrare o clădire și teren aferent în suprafață de 895 mp, înregistrate în inventarul centralizat al bunurilor din domeniul public al statului cu nr. MF 145335 și înscrise în CF nr. 141679.Urmare efectuării evaluării periodice a imobilelor se impune actualizarea valorii de inventar în conformitate cu documentele emise. Valoarea construcției a fost stabilită prin Raportul de evaluare nr. 162/27.02.2023, întocmit de către persoana autorizată Ing. Ec. Stef Chiralina, în valoare de 3.426.900 lei, iar valoarea terenului a fost stabilită Raportul de evaluare nr. 2486/16.12.2024, întocmit de către persoana autorizată Ing. Ec. Stef Chiralina, în valoare de 381.217 lei. Valoarea totală a imobilului, construcție și teren, stabilită prin cele doua rapoarte de evaluare, este în sumă totală de 3.808.117 lei.Prin adresa nr. 863/22.05.2025 unitatea sanitară declară că imobilul nu este supus unor cereri de revendicare, nu se află în litigii pe rolul instanțelor judecătorești, nu este grevat de sarcini, nu este închiriat sau concesionat. Valorile înscrise în Rapoartele de evaluare nu au suferit modificări până la data prezentă conform adresei nr. 864/22.05.2025, transmise de către CRTS.**Centrul Regional de Transfuzie Sanguină Botoșani / CUI 3372319 -** instituție publică cu rang de ordonator terțiar de credite, cu sediul în Loc. Botoșani, Str. Arhimandrit Marchian nr. 9, județul Botoșani, deține în administrare o clădire și teren aferent în suprafață de 1256 mp, înregistrate în inventarul centralizat al bunurilor din domeniul public al statului cu nr. MF 39196 și înscrise în CF nr. 70131.Ca urmare a efectuării măsurătorilor cadastrale și evaluării imobilelor se impune actualizarea valorii de inventar și descriererea tehnică a imobilelor în conformitate cu documentele emise.Se actualizează descrierea tehnică a imobilului C1, respectiv D+P+2E, Suprafață construită de 614 mp, Suprafață desfașurată de 1908 mp și suprafață teren de 1256 mp, conform extrasului de carte funciară nr. 70131. Valoarea imobilelor a fost stabilită prin Raportul de evaluare nr. 18/23.01.2023 întocmit de către persoana autorizată Ing. Turcanu Ioan, în sumă de 5.029.000 lei (clădire 4.044.000 lei și teren 985.000 lei).Prin adresa nr. 642/24.04.2025 CTS Botoșani declară că imobilele nu sunt supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate, precum și faptul că valorile stabilite prin raportul de evaluare nu au suferit modificări până la data prezentă.**Centrul de Transfuzie Sanguină Maramureș/ CUI 3627714 -** instituție publică cu rang de ordonator terțiar de credite cu sediul în Baia Mare, Str. G. Coșbuc nr. 20/C, județul Maramureș, deține în administrare trei corpuri de clădire și teren aferent în suprafață măsurată de 2160 mp, înscrise în inventarul bunurilor din domeniul public al statului cu nr. MFP 39207 și înscrise în CF nr. 108258.Urmare efectuării evaluării imobilelor se impune actualizarea valorii de inventar în conformitate cu documentele emise. Valoarea imobilelor a fost stabilită prin Raportul de evaluare nr. 14/08.01.2025 întocmit de către persoana autorizată Ing. Balint Leontina, în valoare totală de 5.816.555 lei (clădire 1.948.695 lei și teren 3.867.860 lei).Prin adresa nr. 1042/22.05.2025 unitatea sanitară declară că imobilele nu sunt supuse unor cereri de revendicare, nu se află în litigii pe rolul instanțelor judecătorești, nu sunt grevate de sarcini, nu sunt închiriate sau concesionate. Valorile stabilite prin Raportul de evaluare nu au suferit modificări până la data prezentă conform adresei nr. 1043/22.05.2025 transmise de către Centrul de transfuzie.Necesitatea și oportunitatea promovării proiectului de act normativ aparțin Institutului Național de Transfuzie Sanguină ”Prof. Dr. C.T. Nicolau”, Centrelor de Transfuzie Sanguină și Ministerului Sănătății – în calitate de inițiator al proiectului, iar realitatea și corectitudinea datelor cuprinse în prezentul proiect aparțin Institutului Național de Transfuzie Sanguină ”Prof. Dr. C.T. Nicolau”- Centrelor de Transfuzie Sanguină. |
| Ministerul Sănătății şi Ministerul Finanțelor vor actualiza în mod corespunzător datele şi vor opera modificările în anexa nr. 15 la Hotărârea Guvernului nr. 1705/2006 pentru aprobarea inventarului centralizat al bunurilor din domeniul public al statului, cu modificările şi completările ulterioare. |

Faţă de cele prezentate, a fost elaborat prezentul proiect de **Hotărâre de Guvern** **privind actualizarea valorii de inventar și descrierea tehnică a unor imobile aflate în domeniul public al statului și în administrarea Institutului Național de Transfuzie Sanguină ”Prof. Dr. C.T. Nicolau” prin Centrele de transfuzie sanguină, instituții subordonate Ministerului Sănătății**, pe care îl supunem Guvernului spre adoptare.

**Ministrul Sănătății,**

**Prof.univ.dr. ALEXANDRU RAFILA**

**Viceprim – ministru**

**MARIAN NEACȘU**

**Viceprim – ministru,**

**Ministrul Finanțelor Ministrul Justiției**

 **TÁNCZOS BARNA RADU MARINESCU**